spencer’s
భారీ స్టోర్లవైపే ‘స్పెన్సర్స్‌ విస్తరణ ప్రణాళిక
ముంబై,: గోయంకాగ్రూప్‌నకు చెందిన స్పెన్సర్స్‌ రిటైల్‌ ఐపిఒ జారీకి రంగం సిద్ధంచేసుకుంటున్నది. ప్రతి చదరపు అడుగుకు 1500 రూపాయల నుంచి 1741 రూపాయలుగా ఈ ఆదాయం వస్తున్నది. గ్రూప్‌ ఛైర్మన్‌ సంజీవ్‌గోయంకా ఆలోచనలకు అనుగుణంగా స్పెన్సర్స్‌ రిటైల్‌ను స్టాక్‌ ఎక్ఛేంజిల్లో జాబితా చేయడం ద్వారా మరింతపటిష్టంచేయాలని చూస్తున్నారు.
నష్టాలుగడచిన కొన్నేళ్లుగా కొనసాగుతున్నా రాబడులు మాత్రంపెరుగుతున్నాయి. స్పెన్సర్స్‌ 12శాతం రాబడుల్లో వాటా ను పెంచుకుని 1865 కోట్ల రూపాయలు ఆర్జించింది. ప్రాథమికంగా 142కోట్ల రూపాయలునష్టాలు చవిచూసింది. ఎక్కువ ముడివనరులు, ఎక్కువగా ఉత్పత్తులు కొనుగోలుచేయడం వల్ల నిర్వహణ వ్యయం పెకరిగిందని ంచనా. 2014-15లో నష్టం 152కోట్లుగా ఉంది. 2016లో కూడా 53 కోట్లు చవిచూసింది. అంతకుముందు ఏడాది 67 కోట్ల నష్టంతో పోల్చితే తగ్గింది. లాభదాయకతలేని స్టోర్లను ముగించడం ద్వారా స్పెన్సర్స్‌ కొంత నష్టాలు తగ్గించుకుంది. ముంబైనుంచి వైదొలిగింది. మేనేజ్‌మెంట్‌ టీమ్‌ను ప్రక్షాళనచేసింది. ఖర్చుల్లో కోత విధించింది.
2011-12లో స్పెన్సర్స్‌ రిటైల్‌ స్టోర్‌ 182 ఉన్నాయి. 2014-15నాటికి 126కు తగ్గించింది. 2015-16లో 118కిచేరింది. ప్రస్తుతం 35 నగరాల్లో 120 స్టోర్లు నిర్వహి స్తోంది. 1.1మిలియన్‌ల చదరపు అడుగుల వైశాల్యం ఉంది. మొత్తం 50-60శాతం హైపర్‌హార్కెట్‌ తరహాలో స్టోర్సు నిర్వహిస్తోంది. వచ్చే నాలుగేళ్లలో ఇదేవిధానం అనుసరి స్తుంది. కంపెనీ ఇకపై భారీఫార్మాట్‌స్టోర్లనే ఎంపిక చేసుకుంది. కొన్నేళ్లుగా ప్రైవేటు బ్రాండ్స్‌ను విక్రయించడం ద్వారా నికరలాభం పెంచింది. స్మార్ట్‌ఛాయిస్‌, టేస్టీ వండర్స్‌ పరిచయంచేసింది. స్పెన్సర్స్‌ క్లీన్‌హోమ్‌; మరూన్‌ గృహావసరాల ఉత్పత్తుల పోర్టుఫోలియోను ముందుకు తీసుకెళ్లింది. అలాగే వ్యక్తిగత సంరక్షణ ఉత్పత్తులపరంగా కూడా కొంత లాభదాయకత పెంచుకుంటన్నది. అసంఖ్య, ఐలాండ్‌ మాంక్స్‌ పేరిట కొత్త రెడిమేడ్‌గార్మెంట్ల దుస్తులను పరిచయం చేసింది.
మూడోబ్రాండ్‌ కూడా విడుదలచేస్తోంది. ఇతరబ్రాండ్‌ల కంటే దుస్తుల విభాగం ఎక్కువ మార్జిన్లు తెస్తున్నది. గ్రూప్‌ రిటైల్‌ డివిజన్‌ నష్టాలను కొంతవరకూ తగ్గిస్తున్నాయి. కొత్తప్రైవేటు లేబుల్‌ను ముందుకు తీసుకెళ్లేందుకు ఒక కొత్త టీమ్‌ను నియమించింది. రానున్న రోజుల్లో ఫ్యాషన్‌, గార్మెంట్‌ ఔట్‌లెట్లకు కూడా విస్తరించాలని చూస్తున్నారు. ఆహార ఉత్పత్తులు, వస్త్ర వ్యాపారం రానున్న రోజుల్లో భారీగా ఉంటుందని గోయంకా వెల్లడించారు. ఆహార ఉత్పత్తుల వ్యాపారం రాబడుల్లో 80శాతంవరకూ ఉంది. దుస్తుల విభాగం ఐదుశాతం మాత్రమే ఉన్నట్లు అంచనా. ఏదిఏమైనా స్పెన్సర్స్‌ రానున్న రోజుల్లో భారీ ఫార్మాట్‌స్టోర్లపైనే దృష్టిపెట్టింది.